Panica, covid19, recesiune mondiala, noi nu am primit un duh de frica.

Fri, 13 Mar 2020 08:02:01 +0000

Cel ce locuiește la adăpostul Celui Preaînalt, se odihnește la umbra Celui Atotputernic . Îi voi zice Domnului : „Adăpostul meu, Fortăreața mea, Dumnezeul meu în Care mă încred!“ El te va scăpa din lațul păsărarului și de ciuma cea distrugătoare. El te va acoperi cu penele Sale, iar tu te vei adăposti sub aripile Lui. Credincioșia Lui este scut și zid protector. Nu te vei teme de groaza din timpul nopții, nici de săgeata care zboară ziua, nici de ciuma care umblă prin întuneric, nici de molima care pustiește la amiază. O mie să cadă alături de tine și zece mii la dreapta ta, dar de tine nu se va apropia. Vei privi cu ochii și vei vedea răsplătirea celor răi. Pentru că ai făcut din Domnul adăpostul tău și din Cel Preaînalt locuința ta, nu te va ajunge niciun rău și nicio urgie nu se va apropia de cortul tău. Căci El le va porunci îngerilor Săi cu privire la tine, ca să te păzească în toate căile tale. Ei te vor purta pe brațe, ca nu cumva să‑ți lovești piciorul de vreo piatră. Vei călca peste leu și peste cobră, peste leul cel tânăr și peste șarpe. „Pentru că Mă iubește, și Eu îl voi scăpa. Îl voi ocroti, căci cunoaște Numele Meu. Mă va chema, iar Eu îi voi răspunde. Voi fi cu el în necaz, îl voi salva și îl voi onora. Îl voi sătura cu viață lungă și‑i voi arăta izbăvirea Mea.“
Psalmii 91:1‭-‬16